《阴字亭》
元代·熊禾

涌翠岂兰亭，唐峰非山阴，
一渠疏曲水，四野成茂林。
对此坐叹疏，超然起遐心。
当年诸王集，幽情畅登临。
虚旷非远识，绝胜名利襟。
近代翁李游，至理穷高深。
云何夸毗子，清谈且駸駸。
抗志有近远，抚事无古今。
此日复何日，有酒始酌斟。
援琴不敢发，谁欤为知音。

作者简介：熊禾(1247～1312年)，字位辛，一字去非，号勿轩，晚号退斋。元初著名理学家、教育家。建阳崇泰里（今莒口乡）人，世居云谷鳌峰之阳熊墩。幼年颖慧，有志于濂、洛、关、闽之学。访朱熹门人辅广，拜其为师，游浙江，受业于刘敬堂，得朱熹晚年同黄干论学之要旨。登南宋咸淳十年(1274年)进士，受任汀州（今属福建）司户参军，颇有政绩。